આ નવી ટેક્નોલોજી સાથે નવી પેઢીએ જે છેડાછેડી બાંધી છે તેનાથી જાણે નવી જિંદગી, નવી સોચ અને નવલ વાણી વહેવાર માટે શબ્દોના નવા બાંધા, નવી લિપિ અને નવી અર્થશૂન્ય ભાષા પેદા થઈ રહી છે. લિસન ‘TL;DR’ એટલે શું, ડુયુનોવ? તમારા ફ્રેન્ડે એક લાંબી કવિતા લખી છે ‘ફ્રેન્ડશિપ ડે’ના રોજ ને તમને ડેડિકેટ કરી છે. તે કાવ્યરત્ન વોટ્સએપથી તમને સેન્ડ કરીને તે ફ્રેન્ડ તમને પુછાવે છે, મારી કવિતા કેવી લાગી? અને તમે જણાવો છો, ‘TL;DR’ યાને ‘Too Long; Didn’t Read’. યાને ‘બહુ લાંબી; વાંચી નથી.’